



ร้านแซ่บ อี ลี่ เป็นร้านอาหารอีสานที่ตั้งอยู่ที่ Arena ทองหล่อ
อยู่ระหว่างซอยทองหล่อและเอกมัย หรือเป็นที่รู้จักกันง่ายๆคือ
ผับ Funky Villa และ Demo ส่วนด้านติดถนนใหญ่คือพวก
ร้านราเมงญี่ปุ่นต่างๆและร้านไอศครีม Melt me ล้วนแล้วแต่
เป็นร้านของคุณตันนั้นเองคะ แต่สำหรับร้านแซ่บ อี ลี่ นั้นเป็น
ร้านของลูกสาวคุณตันเองคะ สำหรับที่จอดรถนั้นเยอะคะ มี
ยามดูแลเรียบร้อย หายห่วงคะ สำหรับร้านนี้ตั้งอยู่ข้างบนชั้น
2 ข้างล่างเป็นสนามบอลคะ สำหรับร้านนี้ขอไล่ไปทีละเรื่อง
เลยนะคะ โดยแบ่งได้หลักๆดังนี้คะ 


1. ขนาดร้าน ค่อนข้างใหญ่ มีทั้งในแอร์และโอเพ่นแอร์ คะ 
โดยรวมมีโต๊ะโดยประมาณ 20-30 โต๊ะ ทั้งโต๊ะเล็กโต๊ะใหญ่
มีหมดคะ ต่อโต๊ะได้ สามารถรองรับกลุ่มใหญ่ได้คะ แต่ทาง
ที่ดีควรจองล่วงหน้าเพื่อสะดวกรวดเร็วคะ

2. การตกแต่ง ร้านค่อนข้างน่ารัก เก๋และปนกับความเรียบ
ง่ายด้วย อย่างโต๊ะอาหารนั้นใช้เพียงเหมือนผ้าถุงลายดอก
สีสันมาปูเท่านั้นเอง ส่วนจุดเด่นของร้านก่อนขึ้นมาชั้น 2 คือ
จะมีตุ๊กตาโน้ตอุดมที่ใครๆก็รู้จักตั้งอยู่ตรงบันไดด้วยคะ

3. พนักงาน ดูแลดี ทั่วถึง สุภาพดีคะ

4. อาหาร ครั้งนี้ได้ลองไปหลายอย่างอยู่คะ คือลาบวุ้นเส้น
,ไส้กรอกอีสาน,ส้มตำ,ไก่ย่างและน้ำตกคอหมูย่าง รสชาติ
รวมๆคืออร่อยนะคะ แต่ไม่ได้แปลกอะไรจากร้านอาหารอี
สานทั่วไป แต่ถ้าใครอยากได้บรรยากาศหรืออยากดูเก๋ก็
มาทานที่นี่ได้คะ เพราะร้านอาหารอีสานอื่นๆจะไม่ค่อยตก
แต่งอะไรและดูเป็นร้านธรรมดา เรียกได้ว่าร้านนี้เป็นเหมือน
การยกระดับอาหารประเภทอีสานให้ดูสวยหรูขึ้นมาคะ

5. ราคา นี่คือข้อแตกต่างจากร้านอาหารอีสานร้านอื่นอีก
ข้อนอกจากการตกแต่งแล้ว ราคาค่อนข้างแพงในระดับ
อาหารอีสานอยู่ที่ประมาณ 100-300 คะ 


สรุปแล้วสำหรับใครที่ชอบอาหารอีสานแล้วอยากหาที่นั่ง
สบายๆร้านสวยๆตกแต่งดีดี เหมาะแก่การถ่ายรูปหรือ
นัดเพื่อนนั่งชิว ก็มาที่ร้านนี้เหมาะคะ